गरिमा अरोड़ा

गरिमा अरोड़ा एक भारतीय महिला बावर्ची हैं। नवंबर, 2018 में वह मिशेलिन स्टार जीतने वाली पहली भारतीय महिला बनीं।

आरंभिक जीवन और करियर
गरिमा मूलत: पंजाब से हैं परन्तु उनका पालन पोषण मुंबई में हुआ। बावर्ची के क्षेत्र में कदम रखने से पूर्व उन्होंने पत्रकारिता के क्षेत्र में करियर बनाया। 
2008 में वह फ्रांस चली गईं और 2010 में स्नातक की उपाधि पेरिस के ली कॉर्डन ब्ल्यू से प्राप्त की। उन्होंने अप्रैल 2017, गा (Gaa) , बैंकाक में अपना रेस्तराँ खोलने से पहले कोपेनहेगन में नोमा के बावर्चियों गगन आनन्द, गार्डन रामसे तथा रेने रेडज़ेपी के साथ काम किया। गा (Gaa) एक तीन मंजिला रेस्तराँ है जोकि पारंपरिक भारतीय शैली के व्यंजनों के लिए प्रसिद्ध है।

नवंबर 2018 में, उनके रेस्तरां को और उन्हें एक मिशेलिन स्टार से सम्मानित किया। पहली भारतीय महिला शेफ़ के रूप में यह उनके लिए विशिष्ट था। मार्च 2019 में एशिया के 50 रेस्तरां की सूची में गा (Gaa) रेस्तरां ने 16वाँ स्थान प्राप्त किया। यह उनकी नयी पारी के लिए एक विशेष उपलब्धि थी।

फरवरी 2019 में, विश्व के 50 सर्वश्रेष्ठ रेस्तरां द्वारा अरोड़ा को एशिया की सर्वश्रेष्ठ भारतीय महिला बावर्ची के रूप में सम्मानित किया गया था।

जून 2019 में गा (Gaa) रेस्तराँ ने दुनिया के श्रेष्ठ 50 रेस्तराँ में 95 नंबर की सूची से शुरूआत की।

अगस्त 2019 में, गरिमा ने फूड फॉरवर्ड इंडिया की शुरूआत की, जो भविष्य में भारतीय भोजन को प्राथमिकता देने वाली एक पहल है। इसका उद्घाटन समारोह 17 अक्टूबर, 2019 को मुंबई में हुआ था, जिसमें इन्होंने मुंबई के भारतीय खाद्य समुदाय के प्रतिभावान लोगों से मिलकर भोजन के स्वाद और गुणवत्ता को लेकर पैनल चर्चा की। वह मास्टर शेफ इंडिया (2023) में जजों में से एक हैं।

सन्दर्भ

1986 में जन्मे लोग
भारतीय बावर्ची
महिला बावर्ची